ซีรีส์นี้สร้างขึ้นเพื่อความบันเทิง จากคำบอกเล่าของพยาน
บางเหตุการณ์และตัวละคร ได้ถูกดัดแปลงหรือรวมกัน
นี่เป็นซีรีส์สามตอน และเนื้อหาของแต่ละตอน
ควรรับชมและทำความเข้าใจ ในบริบทของซีรีส์ทั้งหมด
ฉันค้นอินเทอร์เน็ตและเจอแฟ้มประวัตินี้
ฉันถามเขาว่าชื่ออะไร และเขาบอกว่า "มาเซอร์ มาห์มูด"
เขาทำให้ฉันรู้สึกเหมือน...
ฉันเป็นสิ่งเดียวที่สำคัญ
ฉันบอกว่า "ฉันอยากรู้ ฉันต้องรู้ให้ได้ว่าคุณหน้าตาเป็นยังไง"
และ...
เขาส่งรูปมาให้ฉัน แต่ว่าหน้าของเขา...
มีเส้นดำคาดตา
ฉันคิดในใจ "เขาเป็นใคร"
ฉันถามเขาว่า "คุณทำงานอะไร"
และเขาบอกว่าเขาเป็นนักธุรกิจ
และบอกตามตรง ฉันเชื่อและไม่ติดใจอะไร
ไม่ได้คิดอะไรเลย
จากนักธุรกิจเปลี่ยนไปเป็นทำงานให้รัฐบาล
ฉันก็เลยงงๆ
ฉันเริ่มถามว่า "คุณอยู่ในหน่วยงานรัฐบาลไหนเหรอ"
เขาตอบว่า "ผมบอกไม่ได้ เพื่อความปลอดภัยน่ะ"
ฉันคิดในใจ
"ฉันตกอยู่ในอันตรายไหม" อะไรแบบนั้น
วันหนึ่งเขาพูดว่า "คุณอยากพบผมไหม"
และฉันตอบว่า "ก็ได้"
ฉันบอกว่า "ฉันต้องรู้ว่าจะพบใคร"
แล้วเขาบอกฉันว่า "ผมไม่ได้ทำงานให้รัฐบาลหรอก
"ผมเป็นนักข่าวปลอมตัวมา"
และฉันก็แบบ
"เดี๋ยว อะไรนะ"
มันเริ่มต้นแบบนั้น
มาซไม่อนุญาตให้คนอื่นถ่ายรูปเขา
แต่เขาอนุญาตให้ฉันถ่าย
และเขาถ่ายรูปเป็นร้อยๆ รูป
รูปเราสองคน
ประเด็นคือทุกคนคิดว่า พวกเขารู้จักชีคปลอม
แต่...
ฉันรู้จักผู้ชายที่อยู่เบื้องหลัง
ฉันรู้จัก...
มาเซอร์ มาห์มูด
การพิจารณาคดีของมาเซอร์ มาห์มูด นักข่าวที่รู้จักกันในชื่อชีคปลอม
ได้เริ่มขึ้นแล้วที่ศาลอาญาโอลด์เบลีย์
มันเหลือเชื่อจนน่าเชื่อเลยละ
เรื่องนี้จะปลอมได้ยังไง
เขาสนุกกับการซ่อนอัตลักษณ์ของเขา มาเป็นเวลา 30 ปี
ความเป็นบุคคลนิรนาม ความลึกลับของเขา
คือกุญแจสำคัญของการกระทำทั้งหมดของเขา
"ราชาแห่งปฏิบัติการล่อซื้อ" ที่ออกแบบขึ้นมาเอง
ใส่หมวกคลุมศีรษะไปขึ้นศาลทุกวัน
ผมว่าเขาเป็นคนอำมหิต ไร้สัจจะ
และไร้ความปรานี
มาเซอร์ มาห์มูดอยู่เบื้องหลังสกู๊ปข่าว นสพ.แท็บลอยด์ดังๆ
ศาลอาญากลาง
เช่น การเปิดโปงการล็อกผล การแข่งขันคริกเก็ตในปากีสถาน
และแผนลักพาตัววิคตอเรีย เบ็คแฮม
มาซสร้างภาพว่า
เงินไม่ได้มีความหมายอะไรเลย
และถ้าคุณอยู่ใกล้ๆ คุณจะหยิบไปก็ได้
ฉันไม่อยากพูดแบบนี้เลย
แต่เขาเก่งมากในสิ่งที่เขาทำ
ชีคลวงโลก
เดอะซัน เดอะซันเดย์ไทมส์
เดอะไทมส์ นิวส์ออฟเดอะเวิลด์
ในช่วงปลายยุค 90
มาซได้รับรางวัล นักข่าวหนังสือพิมพ์ยอดเยี่ยม
ผู้แจ้งเบาะแสนิวออฟเดอะเวิลด์
ผู้สื่อข่าวยอดเยี่ยม ปี 1999 มาเซอร์ มาห์มูด
เขาภูมิใจมากเลย
ผู้ชายคนนี้เป็นนักสืบ นักข่าวเบอร์หนึ่ง
หรืออะไรก็ตามที่คุณอยากเรียกเขา
แต่ในช่วงต้นคริสต์ทศวรรษ 2000
นิวส์ออฟเดอะเวิลด์ เริ่มดักฟังโทรศัพท์ในระดับมหึมา
นักข่าวของนิวส์ออฟเดอะเวิลด์
คุณมัลแคร์
นิวส์ออฟเดอะเวิลด์ จ้างนักสืบเอกชนเกล็น มัลแคร์
มาแฮ็กโทรศัพท์และดักฟังคนอื่น
มาซเกลียดเขา ข้อแรก มันผิดกฎหมาย
ข้อสอง มันเป็นการทำข่าวที่ห่วย
กระจอก คุณภาพต่ำ
แต่เกล็น มัลแคร์มีข่าวมาให้มากมาย ด้วยต้นทุนที่ต่ำมาก
และเมื่อวิธีนั้นประสบความสำเร็จมาก
เราจึงไม่จำเป็นต้องมีมาเซอร์อีกต่อไป
เราคอยดักฟังคนคุยกันก็ได้ ต้นทุนถูกกว่าเยอะ
วงการนสพ.แท็บลอยด์ มีความกดดัน ความเครียดสูง
คุณมีค่าเท่ากับข่าวล่าสุดที่คุณทำ
ถ้าคุณไม่มีข่าว คุณก็โดนเพิกเฉย ซึ่งปกติคนก็โดนแบบนั้น
นักข่าวนิวส์ออฟเดอะเวิลด์
เขาคงถูกคาดหวังว่าจะทำข่าวใหญ่ๆ
รองบ.ก.นิวส์ออฟเดอะเวิลด์
เพื่อความเป็นธรรมต่อมาห์มูด
อัตตาของเขา คงสั่งให้เขาหาข่าวใหญ่ๆ
มาเซอร์ต้องเปลี่ยนกลยุทธ์ พิสูจน์ว่าเทคนิคแบบเดิมๆ ของเขา
คุ้มค่า คุ้มกับงบประมาณ และควรให้ใช้ต่อไป
ปี 2002
นิวสกอตแลนด์ยาร์ด
ในปี 2002 ผมเป็นสารวัตรสืบสวน
ในหน่วยลักพาตัวและหน่วยสืบสวนพิเศษ
มาเซอร์ มาห์มูดบอกเราว่า พวกเขามีสายลับปลอมตัว
ที่ได้แทรกซึม เข้าไปในแก๊งชาวยุโรปตะวันออก
ไม่น่าจะมีใครสงสัย
มาซเก่งมากในเรื่องหาคนแจ้งเบาะแส
บ.ก.บริหารของนิวส์ออฟเดอะเวิลด์
เขารู้จักคนในวงการสีเทาหลายคน
และเราจ่ายเงินให้ ถ้าพวกเขาแจ้งเบาะแสดีๆ
มีเบาะแสหนึ่ง เขาก็เจอแจ็กพอต
เขานำคลิปเสียงที่น่าตกใจมาให้เรา
เป็นคลิปเสียงที่แก๊งคุยกัน เรื่องการลักพาตัว
บุคคลสำคัญมากคนหนึ่ง
เราได้ตัวเธอแน่
จะเรียกเท่าไหร่ล่ะ เจย์
- ห้าล้านก็พอ - ห้า
ไม่มีปัญหา ใน...
พวกเขาจ่ายให้ร้อยเปอร์เซ็นต์
มีเวลาหนึ่งอาทิตย์
- ที่จะนำเงินจำนวนนั้นเข้าไป - ได้
ถ้าไม่มีเงินในนั้น ผมจะหั่นเธอเป็นชิ้นๆ ซะ
เขาบอกเราว่า
เหยื่อที่ตั้งใจจะลักพาตัวนั้นคือ...
วิคตอเรีย เบ็คแฮม
บอกตามตรง คำแรกๆ ที่ผุดในหัวผมคือ
"ตายโหง เราจะทำยังไงดี"
ผมว่าเราควรจำให้ดีว่าในเวลานั้น
เดวิดและวิคตอเรีย เบ็คแฮม เป็นเสมือนคนในราชวงศ์
กระดิกตัวนิดเดียวก็เป็นพาดหัวข่าว
ฉะนั้นการพยายามลักพาตัว คนตระกูลเบ็คแฮม
จะต้องเป็นหนึ่งในข่าวที่ใหญ่ที่สุด
ในโลก
พื้นที่ส่วนบุคคล ห้ามเข้า
พวกเขาจะไปซุ่มรอนอกคฤหาสน์เบ็คแฮม
เมื่อสาวสไปซ์เกิร์ลสุดฮอตขับรถออกไป
พวกเขาก็จะบุกเข้าไปหาเธอ
ลักพาตัว มอมยา
และจับเธอเพื่อเรียกค่าไถ่
ถ้าเธอมีลูกอยู่ด้วย
พวกเขาก็จะลักพาตัวลูกเธอด้วย
พวกเขาจะเรียกค่าไถ่ห้าล้านปอนด์
เราได้รับคลิปที่น่าตกใจ ของหนึ่งในผู้ต้องสงสัยอีกคลิป
ซึ่งเห็นได้ชัดว่ากำลังถือปืน
เมาเซอร์
- ทำไมไม่... - เยอรมัน
- เยอรมันเหรอ - ใช่
- โอเค - ดีมาก
ปลอดภัยมาก
ทรงพลังมาก
จู่ๆ เรื่องนี้ก็กลายเป็นเรื่องร้ายแรงมาก
มีความเป็นไปได้ว่าจะเป็นภัยคุกคามชีวิต
และเจ้าหน้าที่ได้รับอนุญาต ให้ใช้ทีมติดอาวุธ
สิ่งที่เราทำในอีกไม่กี่ชั่วโมงข้างหน้า
อาจหมายถึง ความเป็นความตายของใครบางคน
มาซนัดเจอแก๊งดังกล่าว ในที่จอดรถของโรงแรมแห่งหนึ่ง
ทีมติดอาวุธซุ่มรออยู่
แก๊งนั้นโผล่มา
หัวหน้าทีมติดอาวุธสั่ง "ไป"
สกู๊ปพิเศษระดับโลก เราหยุดแก๊งเรียกค่าไถห้าล้าน
การลักพาตัวคุณนายเบ็คแฮม
คุณต้องยกความชอบให้เขานะ เขากล้าจริงๆ
เขากล้ามาก
เพราะแบบนี้ นิวส์ออฟเดอะเวิลด์ ถึงได้รักเขา
การพยายามลักพาตัวคนในตระกูลเบ็คแฮม เป็นข่าวฮือฮา
เรียกได้ว่าขายดีเทน้ำเทท่า
บีบีซีนิวส์
ตำรวจสกอตแลนด์ยาร์ดกล่าวว่า คืนนี้พวกเขาได้ยับยั้งแผนที่ถูกอ้างว่า
จะลักพาตัววิคตอเรีย เบ็คแฮม
วิคตอเรีย เบ็คแฮม พูดในอาการตกใจสุดขีดเมื่อเช้า
ว่าข่าวนี้ทำให้เธอกลัวมาก
ชายห้าคนมีกำหนดขึ้นศาล
ในวันที่ 24 กุมภาพันธ์ ข้อหาลักพาตัว
มันน่ากลัวมากสำหรับฉันและครอบครัว
มันน่าสะพรึงกลัวจริงๆ
ตอนนี้คุณออกจากบ้าน โดยไม่มีบอดี้การ์ดได้ไหม
ไม่ได้ค่ะ เราไม่ไป... เราไม่ไปไหนเลย
- ลูกๆ คุณล่ะ ถ้าไม่มีบอดี้การ์ด - ไม่มีทาง
ไม่ค่ะ
หลายเดือนต่อมา มีการพิจารณาคดี
มีข้อกล่าวหา
และการแก้ข้อกล่าวหามากมาย
เกี่ยวกับหลักฐานของ นิวส์ออฟเดอะเวิลด์
คนในแก๊งกล่าวว่าพวกเขาถูกจัดฉาก
และทั้งหมดเป็นความคิดของผู้แจ้งเบาะแส
สื่อและที่อื่นๆ...
แผนลักพาตัวห้าล้าน... หรือแค่ปฏิบัติการนสพ.
กล่าวว่าเรื่องทั้งหมดเป็นการจัดฉาก
เพื่อให้ได้ข่าวหน้าหนึ่งเท่านั้น
คดีถูกยกฟ้องวันนี้ทันที
ทนายฝ่ายจำเลยกล่าวว่า ไม่มีแผนการลักพาตัวใดๆ
และลูกความของพวกเขาถูกจับกุม
เพราะการสืบสวนที่บกพร่อง ของ นิวส์ออฟเดอะเวิลด์
แรงกดดันชีคปลอม หลังคดียกฟ้อง
เมื่อคดีนั้นยกฟ้อง
คนต่างคิดว่าหน้าที่การงาน ของมาเซอร์ มาห์มูดจบเห่แล้ว
แต่แล้วผู้แจ้งเบาะแสบอกว่า
เขาสร้างเรื่องขึ้นมา และทำไปเพื่อเงินเท่านั้น
เรากุเรื่องแผนการลักพาตัว
เสียงของผู้ให้เบาะแส
ผมทำลงไปเพื่อเงิน
ทั้งหมดเป็นเรื่องโกหก
คนพยายามโทษ นิวส์ออฟเดอะเวิลด์ และมาเซอร์ มาห์มูด
นิวส์ออฟเดอะเวิลด์ ยืนยันข่าวลักพาตัว
แต่เราไม่ได้ทำอะไรผิด
เรามีสิทธิ์ไปแจ้งตำรวจ
และนำเสนอหลักฐานทั้งหมด
ตำรวจและสำนักงานอัยการ
ตัดสินใจดำเนินการต่อ
แล้วเกิดลังเลในระหว่างการพิจาณาคดี
ผู้พิพากษาท่านหนึ่งพูดในศาลด้วยซ้ำว่า
เขาไม่กังขาสักนิดว่า
มาซเชื่อจริงๆ ว่าเป็นแผนลักพาตัวจริงๆ
นี่เป็นสิ่งที่ผู้แจ้งเบาะแส สร้างขึ้นมาคนเดียวหรือไม่
หรือเป็นสิ่งที่คนในแก๊งคนอื่นพูดจริงๆ
หรือมันถูกสร้างขึ้นโดยคนอื่น
ผมไม่รู้เลย
แน่นอนว่าพวกเจ้านาย
อยากให้คดีนี้ดำเนินต่อ
และมีการตัดสินคดี
มันคงจะเป็นการจบแบบสวยๆ
แต่รวมๆ แล้ว ฉันไม่แน่ใจว่า มันสำคัญสักเท่าไหร่
สิ่งสำคัญคือข่าวในเวลานั้น
และความฮือฮาที่มันทำให้เกิดขึ้น
หลังจากการพยายามลักพาตัว ครอบครัวเบ็คแฮมแล้ว
มาซก็รู้ว่าเราต้องการสิ่งที่เขาจะเสนอให้
นิวส์ออฟเดอะเวิลด์
เขาไม่ถูกจำกัดอีกต่อไป
เขาได้รับคำสั่งว่า "ลุยเลย มาซ"
ช่วงเวลานั้นที่ นิวส์ออฟเดอะเวิลด์
คือช่วงเวลาที่ยิ่งใหญ่ที่สุด และมีประสิทธิภาพที่สุดของเขา
ทุกอย่างที่เขาทำคือข่าวต่างประเทศ
เจ้าหญิงจอมจุ้นทรยศราชวงศ์
เจ้าหญิงไมเคิลหักหลังราชินี
มันเหมือนกับ ว้าว เขาทำได้ยังไงทุกสัปดาห์
เราติดตั้งโปสเตอร์ขนาดใหญ่เบิ้ม...
นิวส์อินเตอร์เนชันแนล
ของข่าวหน้าหนึ่งที่ดีๆ ของเรา ไว้เป็นแรงบันดาลใจ
มีการสืบสวนของ ชีคปลอม จำนวนมากอยู่บนนั้น
เขาชอบการปลอมตัว
อดีตคู่ชีวิตของมาห์มูด
เขาชอบทำข่าว เขาชอบเปิดโปงคน
งานถนัดของเขา นั่นคือสิ่งที่เขาทำ
ฉันจำได้ว่าตอนเราเดินทางไปดูไบ
เขาพาเราไปกินมื้อเที่ยงที่ท่าจอดเรือ
และมีเรือยอชต์ที่สวยงามลำหนึ่ง
เขาพูดว่า "เรือยอชต์ลำนี้ คือที่ที่ผมทำข่าวล่าสุด"
เขาบอกว่าเขาได้ทำปฏิบัติการล่อซื้อ
กับสเวน-โกรัน เอริกสัน
ปี 2006
เร็วเข้า สเวน
สเวน-โกรัน เอริกสัน คือผู้จัดการทีมฟุตบอลอังกฤษในเวลานั้น
ในประเทศนี้ แทบไม่มีงานไหนใหญ่ไปกว่างานด้านกีฬา
สเวนเป็นข่าวในนสพ.แท็บลอยด์บ่อยๆ
เขามีชู้อยู่เรื่อยๆ
และดูเหมือนเรื่องอื้อฉาว จะตามเขาไปทุกที่
ข่าวสเวนทำให้นสพ.ขายได้เสมอ
มาซได้ข่าวว่า สเวนกำลังหางานที่จ่ายเงินงาม
การแข่งขันเวิลด์คัพใกล้เข้ามาแล้ว
และเขาควรจะจดจ่อกับทีม
แต่เขากลับมัวยุ่งกับการหางานถัดไป
การทรยศทีมแบบนี้เป็นเรื่องใหญ่มาก
แต่รู้อะไรไหม เป็นข่าวใหญ่มาก
มาซเลยมาหาเรา พร้อมกับแผนอันน่าทึ่ง
งานนี้จะต้องใช้เงิน
หลายหมื่นปอนด์
แต่มาถึงขั้นนี้ ศรัทธาที่เรามี
ต่อชีคปลอมก็มีมาก
เราพูดว่า "ลุยเลย"
ลูกน้องของมาซคนหนึ่ง ติดต่อตัวแทนของสเวนและพูดว่า
"สเวนจะพิจารณา
"จัดตั้งและดูแล สถาบันฟุตบอลในดูไบหรือไม่"
"แน่นอน เขาจะสนใจแน่"
"เขาอยากบินที่นั่งชั้นหนึ่งสุดสัปดาห์
"เพื่อพบชีคผู้ที่จะสนับสนุนเรื่องเงินไหม"
ตัวแทนของสเวน
"ได้ เขาไปแน่"
ตัวแทนของสเวน มีที่ปรึกษากฎหมายที่ชาญฉลาด
ชื่อ ริชาร์ด เดอโวซ์
จะว่าไปก็สมเหตุสมผล
ก่อนการเจรจาเรื่องการไปดูไบทุกครั้ง
เดอโวซ์จะขอมาพบที่สำนักงานในลอนดอน
แต่ทว่ามีความซับซ้อน
เราไม่มีสำนักงาน
แล้วเราทำยังไงล่ะ
เราก็สร้างสำนักงาน
เราเช่าพื้นที่สำนักงานหรูหราแห่งหนึ่ง
เราวางรูปปลอม ที่เป็นรูปชีคถ่ายกับคนดังต่างๆ
มันเป็นการวัดดวงมาก
ฟัลคอน คอมมูนิเคชันส์
ผมไม่เคยคิดเลยว่า...
ที่ปรึกษากฎหมายของสเวน
ผมจะตกเป็นข่าวใน นิวส์ออฟเดอะเวิลด์
ผมได้เห็นปฏิบัติการล่อซื้อ ที่เกิดกับคนอื่นๆ มาแล้ว
และอ่านมันด้วยความมั่นใจว่า
"แหม เรื่องแบบนั้นจะไม่เกิดกับฉันหรอก"
สำนักงานดูมีระดับมาก
มีรูปของชีค
กับบุคคลระดับสูงหลายรูป
แน่นอนว่านั่นทำให้ผมสบายใจ
และมั่นใจระดับหนึ่ง ในแง่ว่าผมกำลังรับมือกับใคร
ปัญหาที่เรามีกับเดอโวซ์ ที่เป็นคนฉลาดด้านกฎหมายก็คือ
เขารู้เรื่องตะวันออกกลางเป็นอย่างดี
และเริ่มพูดถึงสถิติต่างๆ เกี่ยวกับเศรษฐศาสตร์
และมันลึกเกินกว่าความรู้ของพวกเขา
ในขั้นนั้น ผมกำลังรับมือกับคนที่...
เป็นตัวแทนบางอย่างของชีค
มันจึงยากมากที่จะจับผิดเขา
ในเรื่องรายละเอียด แง่ใดแง่หนึ่งของโครงการ
แต่พวกเขาก็พยายามอย่างยิ่ง
ที่จะเน้นถึงคุณภาพของการต้อนรับ ที่พวกเขาจะจ่าย
เที่ยวบินที่นั่งชั้นหนึ่ง
ห้องพักโรงแรมที่หรูที่สุดในโลก
แน่นอนว่าผมคิดว่า ใจหนึ่งเราคิดกันว่า...
ไม่มีอะไรเสียหาย
จากแค่รับคำเชิญ
และไปฟังพวกเขา
ฟังสิ่งที่เขาจะพูด
แต่มาซตระหนักว่า
เขาต้องเลี่ยงทนายคนนี้
พวกเขาพูดชัดเจนมากว่า
การต้อนรับที่ว่านี้สำหรับสเวน
และแอโทล ตัวแทนของสเวน ไม่ใช่สำหรับผม
เป็นก้าวที่ฉลาด
จริงๆ แล้วแอโทล
ยืนกรานว่าผมต้องไปด้วย
แล้วเขาก็พูดว่า "บอกพวกเขาว่าผมออกค่าตั๋วให้คุณเอง"
ทั้งหมดนี้เพื่อทำให้ชีวิตซับซ้อนยิ่งขึ้น
เพราะบอกตามตรง
ผู้ชายคนนี้คือสิ่งที่เราเรียกว่า คนเสือกรู้
รถลีมูซีนมารับสเวนและแอโทล
แล้วขับพาไปสนามบินฮีทโธรว์
ส่วนผมต้องหาทางไปเอง
ผมได้บินที่นั่งธรรมดา
ดูไบ
ผมไปเจอสเวนกับแอโทล ที่บุรญุลอะร็อบ
มันถูกออกแบบมาด้วยความตั้งใจ
เพื่อสร้างความประทับใจ และมันก็สร้างความประทับใจจริงๆ
มาซรู้ว่า
พวกเขาจะหลงเชื่อทุกอย่าง
ถ้าพวกเขาเชื่อว่า
ชีครวยมหาศาลเกินกว่าที่พวกเขาจะนึกฝัน
ชีคต้อนรับสเวนอย่างอบอุ่นมาก
เห็นชัดว่าเขาไม่อยากทักทายผม
หรือให้ผมมีส่วนร่วมในการสนทนาเลย
ซึ่งก็ไม่เป็นไร
เรารู้ดีว่าเราต้องเคารพวัฒนธรรมท้องถิ่น
สเวนได้ถามว่า
จะผิดวัฒนธรรมหรือไม่
ที่จะสั่งหรือดื่มไวน์
สิ่งที่เราแนะนำเขาไปคือ
"อย่าดีกว่า"
ชีคไม่เพียงนำเสนอไวน์
เขายืนกรานจนเราเริ่มคิดว่า
ถ้าไม่รับจะเป็นการเสียมารยาท
คงเรียกได้ว่า
มันคือบททดสอบเพื่อดูว่า พวกเขาจะสะดุ้งไหม
เมื่อผมสั่งไวน์ดีๆ
ผมก็เลยสั่งไวน์ดีๆ
พวกเขาดื่มไวน์ขวดละเป็นพันปอนด์
ไวน์รสชาติเป็นเลิศ
ไวน์เป็นสิ่งที่ดีที่สุดของค่ำคืนนั้น
เป็นความดื่มด่ำเหลือเชื่อ
และเขาก็หลงกลเต็มที่
สิบหรือสิบห้านาทีแรกของการสนทนา
เป็นการคุยว่า พวกเขาวางแผนอะไรไว้บ้าง
เรายืนยันหนักแน่นว่า
สเวนต้องการมุ่งเน้นไปที่เวิลด์คัพเท่านั้น
จากนั้นชีคก็ขอความเห็นอื่นๆ
ตัวแทนของสเวนเอ่ยขึ้นว่า มีสโมสรฟุตบอลหนึ่งบอกขาย
และชีคไม่สนใจจะซื้อเหรอ
และสเวนเหมาะที่จะเป็นผู้จัดการ
ดูไม่ใช่การถกเถียงกันนะ
บอกตามตรง ถึงตอนนี้ก็ยังไม่
เขาก็แค่สอบถาม
ว่าอะไรจะน่าสนใจ
หากสมาคมฟุตบอล
อยากจะสนับสนุนต่อหลังจากเวิลด์คัพ
ระหว่างมื้ออาหารนั้น สเวนไม่ได้ตกปากรับคำใดๆ
หรือพูดว่าเขาจะทำอะไร
สิ่งที่กำลังจะเกิดขึ้น
คือสิ่งที่มาซทำประจำ
เขาตัดสินใจว่าเขาต้องการ อยู่กับสเวนตามลำพัง
ในสถานการณ์แบบนั้นจะทำยังไงล่ะ
ก็จ้างเรือยอชต์หรูๆ มาสักลำ
โดยไม่สนว่าต้องจ่ายเท่าไหร่
จ่ายวันละหนึ่งหมื่นปอนด์
เพื่อให้ได้ข่าวเป็นไง
แน่นอนว่าเรือยอชต์
ทำให้เรามั่นใจยิ่งขึ้นว่า เรากำลังรับมือกับ
คนที่มีทุนทรัพย์มากมาย
ที่จะทำโครงการที่คุยกันจนสำเร็จ
แน่นอนว่าเรากำลังรับมือกับ
คนที่มาจากคนละประเทศ
คนละวัฒนธรรม
ก็อาจมีการเคารพมากเกินไปอยู่บ้าง
เพราะผมไม่อยากแสดงออกว่าหยาบคาย
ถ้าเขาเป็นเศรษฐีผิวขาว จากลอนดอนทางใต้
ผมก็อาจจะ...
หัวแข็ง
กว่าที่ผมรู้สึกว่าผมควร
จากนั้นพวกเขาก็ถามเราว่า เราอยากว่ายน้ำก่อนกินมื้อเที่ยงไหม
และ...
ตอนแรกสเวนพูดว่าเขาอาจจะว่ายน้ำ
เราเลยคิดว่า "ถ้าเราทุกคนว่ายน้ำ งั้นก็ว่ายน้ำกัน"
พอพวกเราเปลี่ยนชุดเพื่อว่ายน้ำ
สเวนก็ตัดสินใจว่าเขาจะไม่ว่าย
ผมตัดสินใจโดดลงไป
ว่ายวนสองรอบ แล้วกลับขึ้นเรือ
ในที่สุด
มาซก็ได้ตัวสเวนอย่างที่เขาต้องการ
พวกเขามีโอกาสคุยกันเงียบๆ เรื่องข้อตกลงทางการเงิน
และเครื่องอัดเสียงบันทึกไว้ทุกคำ
13 มกราคม 2006 13.50 น.
และคำเหล่านี้กลับมาแว้งกัดพวกเขา
ผมกลับมาลอนดอน
ผมรู้ว่ามีปัญหาทันทีที่ผมเห็นโทรศัพท์ดัง
และสิ่งแรกที่เขาพูดคือ
"ริช คุณต้องไม่เชื่อแน่ นั่นคือปฏิบัติการของ นิวส์ออฟเดอะเวิลด์"
หัวผมคิดวนไปหมด
เรื่องนี้จะมีผลยังไงต่อตัวเอง ต่อลูกความ
ต่อครอบครัว
ต่อชื่อเสียง
และผมจำได้ว่ารู้สึก...
แทบจะเหมือนมีคนต่อยท้องผม
มันเป็นปฏิบัติการล่อซื้อน่าทึ่งของนสพ.
ที่เคยมีมาเลย
คำสามคำเป็นตัวใหญ่ ตัวหนา เห็นชัดเจน
"ข้อตกลงสกปรกของสเวน"
สกู๊ปพิเศษ ข้อตกลงสกปรกของสเวน
มันเต็มพื้นที่หน้าหนึ่ง
สองหน้าถัดไป
และสองหน้าต่อจากนั้น
ทุกคนซื้อนสพ.ฉบับนั้น
มันตีพิมพ์แล้วตีพิมพ์อีก
โค้ชฟุตบอลอังกฤษ สเวน-โกรัน เอริกสัน
เป็นศูนย์กลางของการถกเถียงใหม่
เขาเป็นเหยื่อ ปฏิบัติการล่อซื้อของนสพ.แท็บลอยด์
โดยมีเหยื่อล่อเป็นเงินสดเต็มถุง
และเขางับเหยื่อนั้น
13 มกราคม 2006
ระหว่างการสนทนา กับนักข่าวxปลอมตัว
เขาเริ่มพูดถึงชิ่งออกไปจากอังกฤษ
เพื่อคุมทีมสโมสรแอสตันวิลล่า
เนื้อหาของบทความนั้นน่าหัวเราะ
เนื้อหาส่วนใหญ่ห่างไกลจาก สิ่งที่ถูกพูดออกมาจริงๆ
บางอย่างก็เขียนเกินจริง บางอย่างก็มโนขึ้นมา
บางอย่างก็เป็นการโกหกดื้อๆ
ที่ผ่านมามีข้อสงสัยในความทุ่มเทของสเวน
ที่มีต่อทีมอังกฤษ
มาตอนนี้มีข้อสงสัยเกี่ยวกับ ความสุจริตของเขา
วิธีที่ประชาชนทั่วไป
ประมวลและรับมือกับเรื่องนี้
ทำให้ผมตกใจมาก
พวกเขาควรไล่เขาออกซะ
เขาทำให้มีเรื่องอื้อฉาวมากมาย
ผมว่าเขาไม่มีผลงานโดดเด่น
ควรให้คนอังกฤษมาคุม
สเวน คุณวางแผนจะออกจากอังกฤษไหม
สำหรับสเวน ในด้านชีวิตส่วนตัว
ในด้านหน้าที่การงาน
ผลกระทบที่เกิดขึ้นจากเหตุการณ์นั้น
มีความสำคัญมาก
มีการเฟ้นหาโค้ชฟุตบอลอังกฤษคนใหม่
สเวน-โกรัน เอริกสัน หัวหน้าโค้ชคนปัจจุบัน
ยอมก้าวลงจากตำแหน่งสูงสุด
หลังจบการแข่งขันเวิลด์คัพฤดูร้อนนี้
อังกฤษออกจากการแข่งขันเวิลด์คัพ
หลังจากแพ้โปรตุเกสจากการยิงลูกโทษ ในรอบก่อนรองชนะเลิศ
เป็นไปตามที่คาดการณ์ เขาโทษ
นิวส์ออฟเดอะเวิลด์
และมาเซอร์ มาห์มูด
ถ้าเราทำอะไรที่ขัดผลประโยชน์ ของสาธารณชนจริงๆ ละก็
คุณก็อาจมองว่า "คุณจับผมได้แล้ว"
แต่นี่ถามจริงเหอะ
เราออกไป
เพื่อฟังข้อเสนอที่ไม่มากสักเท่าไหร่
แต่คุณกลับพยายาม
ทำลายชีวิตและชื่อเสียง ของคนสามคนเนี่ยนะ
ใจคุณส่วนใหญ่คิดว่า "ไอ้สารเลวพวกนี้นี่"
แบบนั้นน่ะ
สเวน-โกรัน เอริกสัน ฟ้องร้องนิวส์ออฟเดอะเวิลด์
ข้อหาละเมิดความเชื่อมั่น
เขาอ้างว่ามีการบิดเบือนสิ่งที่พูด
ในระหว่างการสนทนาที่เป็นความลับ ไม่เป็นสาธารณประโยชน์
คดีถูกตัดสินแล้ว
นิวส์ออฟเดอะเวิลด์ บริจาคเงินเพื่อการกุศล
และจ่ายค่าธรรมเนียม ทางกฎหมายของเอริกสัน
มาเซอร์ มาห์มูด หรือที่รู้จักในชื่อ ชีคปลอม
คือราชาแห่งปฏิบัติการล่อซื้อคนดัง
แต่นี่เป็นรูปแบบการทำข่าวสืบสวน ที่ถูกต้องตามกฎหมายหรือไม่
เขาแก้ต่าง วิธีการทำงานของเขาที่เป็นที่โต้แย้ง
มีจังหวะไหนไหมที่คุณคิดว่า "พวกเขาเป็นคนดี
"ฉันควร ฉันจะทำลาย ชีวิตพวกเขาแบบนี้เหรอ"
ผมว่า... เราเปิดโปงเฉพาะคนที่ เกี่ยวข้องในการทำผิดกฎหมายและศีลธรรม
พวกเขาสมควรแก่การสืบสวนของเรา
หน้าที่ของเราในฐานะนักข่าวสืบสวน
คือการทำให้สาธารณชน ได้รับรู้ความจริง
นั่นคือสิ่งที่นสพ.ทำมาเป็นเวลา 165 ปี
และจะดำเนินต่อไป
มีคนบางประเภทเท่านั้นที่จะสามารถ
เป็นนักสืบปลอมตัวได้สำเร็จ
สามารถหลอกลวงคนได้เป็นเวลานาน
เป็นเพื่อนกับเป้าหมาย
จากนั้นก็ล้วง...
ล้วงความลับที่จำเป็นสำหรับข่าว
ขณะที่ทำงานให้มาซ
ผมพบว่าสามารถทำเช่นนั้นได้โดยง่าย
ผมเชื่อว่ามันพัฒนาขึ้น
จากแรงกดดันในวัยเด็ก
เราเป็นคลื่นลูกแรก ของเด็กอพยพที่เกิดในสหราชอาณาจักร
พ่อมาที่นี่เพื่อชีวิตที่ดีขึ้นของลูกๆ
การศึกษาที่ดี นั่นคือสิ่งสำคัญ
พ่อผมเลยส่งผมไปโรงเรียนเตรียมพื้นฐาน
การจะทำอย่างนั้นได้ เขาต้องทำงานสามแห่ง
เด็กรุ่นแรกอย่างเราจึงกดดันมาก
ที่จะต้องประสบความสำเร็จ
เพื่อเป็นทนาย หมอ
วิศวกร
พูดง่ายๆ ว่า
คุณมีทะเยอทะยาน ที่เกิดจากความหงุดหงิด...
ที่พ่อแม่มอบให้เรา
เพราะแรงกดดันนั้น
เราจึงพัฒนากลไกการรับมือ
และกลไกการรับมือนั้น ซึ่งเกิดขึ้นตั้งแต่อายุยังน้อย
คือการโกหก
พ่อแม่คุณจะถามว่า "โรงเรียนเป็นไง" "ดีครับ"
"ผลสอบเป็นไง" "ผมได้สิบเต็มสิบ"
โกหกทั้งนั้น
เพื่อหลีกหนีจากแรงกดดัน
ผมพัฒนากรอบความคิดด้านศีลธรรม ที่ต่างออกไปโดยสิ้นเชิง
ผมมีภูมิหลังที่คล้ายกันกับมาซ
ผมจึงรู้ว่าเขาคิดยังไง
เพราะผมคิดในแบบเดียวกัน
สำหรับมาซแล้ว เป้าหมายชี้นำวิธีการ
ฉันรู้สึกว่าคนเข้าใจมาซผิด เพราะคน...
สันนิษฐานว่าเขา...
อำมหิต ใจร้าย
ทำทุกอย่างเพื่อให้ได้ข่าว
ซึ่งไม่เป็นความจริงเลย และไม่ยุติธรรมอย่างยิ่ง
ฉันว่าคนไม่รู้ว่าเขาเป็นคนใจดีมาก
ใจกว้างมาก เขาเป็นคนรักครอบครัว
เขาซื่อสัตย์กับเพื่อนเขามาก
เขามีหลายด้าน...
ที่ดีมาก ดีมากๆ
ช่วงเวลาที่ฉันอยู่กับมาซ...
มันวุ่นวายมาก
จำได้ว่าฉันบอกมาซว่า
"พระเจ้า ฉันเคยคลั่งเดวิด แคสซิดี้"
สำหรับ ซี เอ็กซ์
ไม่กี่วันต่อมา ฉันก็ได้รับแผ่นซีดี
และเป็นเพลงของเดวิด แคสซิดี้ทั้งหมด
และเพลงแรกคือ "ผมว่าผมรักคุณ"
ผมว่าผมรักคุณ
เขาทุ่มเทความรักให้คุณ
คุณจะได้รู้สึกมีคุณค่า
คุณจะรู้สึกเป็นส่วนหนึ่งของครอบครัว
คุณจะรู้สึกเป็นที่ต้องการ
เขาใช้วิธีนี้ทำให้คุณทำสิ่งต่างๆ
ที่เขาต้องการให้คุณทำ
ฉันเริ่มทำข่าวกับเขา
มันเครียดมาก
แต่ก็... สนุกดี
ผมว่าผมรักคุณ งั้นผมกลัวอะไรอยู่
ผมกลัวว่าผมไม่แน่ใจ...
เราเดินทางไปทำข่าวด้วยกันทุกที่
เวลาที่ฉันมาลอนดอน เพื่อใช้เวลากับเขา
ฉันไม่เคยรู้ว่าฉันจะไปที่ไหน
เฮ้ ผมว่าผมรักคุณ...
นิวยอร์กถึงลาสเวกัส
ถึงอินเดีย ถึงดูไบ
ฉันต้องขอหนังสือเดินทางเล่มใหม่
เพราะมันเต็มไปแล้ว
ซาอุฯ ต่ำตม
ฉันโชคดีที่ได้มีส่วนร่วมในบางข่าว
ที่เขาสร้างความแตกต่าง
ทาสกามารมณ์ของอังกฤษ
ที่เขาช่วย
ข่าวใหญ่ๆ ที่เขาทำ เช่น...
ทารกชาวเฮติ
ขายทารกเหตุแผ่นดินไหว
เขาเดินออกมาพร้อมความรู้สึก...
ที่ดีมากๆ
มีอยู่ข่าวหนึ่งที่ฉันไม่คิดว่า
ไม่มีใครคาดคิดว่า
มันจะดังเท่านี้
สลัมด็อก มิลเลียนแนร์
เป็นหนังดังฮอลลีวูด
ในเรื่องมีเดฟ พาเทล
ฟรีดา ปินโต
รูบิน่า อาลี แสดงเป็นฟรีดา ปินโตตอนเด็กๆ
หนูจะเป็นดาราหนังเหรอ
- ค่ะ - ค่ะ
รูบิน่าถูกค้นพบในชุมชนแออัด
เธอเป็นเด็กสลัมจริงๆ
มาซได้รับเบาะแสว่าพ่อของรูบิน่า
วางแผนจะขายเธอ
คนจนตรอกย่อมทำสิ่งที่จนตรอก
มุมไบ
เมื่อเรามาถึงมุมไบ ฉันถามเขาว่า
ปี 2009
"คุณรู้ว่ามันจะเกิดขึ้นยังไงใช่ไหม"
ฉันจำได้ว่ามาซบอกฉันว่า
"ผมต้องให้คุณเล่นเป็นเจ้าหญิงดูไบ"
เรื่องก็คือฉันดูหนังเรื่องนั้นแล้ว ฉันเคยเห็นเธอ ฉัน...
ฉันชอบเธอมาก
ฉันไม่มีลูก
ฉันอยากรับเธอเป็นลูก
พาเธอกลับมา และมอบชีวิต ที่ดีขึ้นและการศึกษาให้เธอ
รูบิน่า พ่อของเธอ ลุงของเธอ มาถึงโรงแรม
มาซถามว่า "คุณอยากให้เจ้าหญิงรับเธอเป็นลูกไหม"
พวกเขาตอบว่าอยาก
แต่พ่อของเธอเปลี่ยนราคา
คิดว่าจากห้าหมื่นเป็นสองแสนปอนด์
เพราะตอนนี้เขารู้ว่าเป็นเจ้าหญิงดูไบ
ฉันเฝ้าดูพวกเขา และเห็นว่าพวกเขาตื่นเต้นกันมาก
ฉันคิดในใจ "โอเค
"เขาสามารถทำมันได้"
สกู๊ปพิเศษระดับโลก ขายดาราสลัมด็อก
พ่อขายดาราเด็กออสการ์ให้ชีคปลอม
บทความนั้นตีพิมพ์ในวันรุ่งขึ้น
และอย่างน้อยสำหรับฉันแล้ว
ฉันไม่คาดคิดว่า มันจะเป็นข่าวดังอย่างที่เป็น
มันกลายเป็น...
ข่าวดังมาก
มีคำกล่าวอ้างที่น่าตะลึง
ใน นิวส์ออฟเดอะเวิลด์ นสพ.แท็บลอยด์อังกฤษ
ว่าพ่อของดาราเด็กคนหนึ่ง
ในหนังที่ได้รางวัลออสการ์ สลัมด็อก มิลเลียนแนร์
พยายามขายลูกสาวตนให้นักข่าวปลอมตัว
ถ้ามาซไม่เข้าไปยุ่งเกี่ยว
เราจะรู้ได้ยังไงว่า มีคนโรคจิตที่ชอบเด็กมาพูดว่า "นี่
"นี่เงิน" แล้วพารูบิน่าไป
ฉันจึงดีใจ
ที่ข่าวนั้นมาถึงเขา
และเราช่วยเด็กคนนี้ไว้ได้
พ่อของอาลีกล่าวว่า นสพ.ได้กล่าวหาเขาผิดๆ
เขาบอกว่าเขาถูกใส่ร้าย
ตำรวจอินเดียกล่าวว่าจะไม่ตั้งข้อหาใดๆ
และตอนนี้กล่าวว่าเรื่องนี้จบแล้ว
ฉันจำได้ว่าแลร์รี่ คิงโทรหามาซ
บอกว่าเขาอยากคุยกับมาซ
และให้มาซมาออกรายการ
แลร์รี่ คิงเคยสัมภาษณ์
มาแทบทุกคนที่มีชื่อเสียง
และเขากำลังขอให้มาซมาออกรายการ
เขาคุยโทรศัพท์
ฉันกำลังคลิกรูปภาพ
แลร์รี่ คิงบอกมาซว่า "เป็นเกียรติที่คุณจะมาในรายการ"
และฉันแบบว่า "ว้าว
"โอเค ฉันประทับใจ"
เขาประสบความสำเร็จ
มาเซอร์ มาห์มูดอยู่ในสาย
คุณยืนยันข่าวของคุณไหม ที่ว่าพ่อของเด็กผู้หญิงคนนี้
พยายามขายเธอจริงๆ
ร้อยเปอร์เซ็นต์ แลร์รี่
และผมจะบอกให้ ผมนัดเจอราฟิก พ่อของเธอ
และสมาชิกคนอื่นๆ ในครอบครัวเขาสามวันรวด
ข่าวนั้นทำให้มาซเป็นที่ฮือฮาไปทั่วโลก
จากที่เขาเป็นที่รู้จักในอังกฤษ...
ไปเป็นที่รู้จักทั่วสหรัฐฯ
แล้วก็ทั่วโลก
เขาเขียนข่าวอยู่หลายปี
และเมื่อเวลาผ่านไป เขาก็กลายเป็นข่าว
คุณต้องใจกล้าน่าดู
นั่นคือสิ่งที่ผมทำ ผมคือนักข่าวปลอมตัว
เปิดโปงอาชญากรและการกระทำผิด นั่นคือสิ่งที่เราถนัด
สถานีโทรทัศน์ต่างๆ ชอบตัวตนของชายลึกลับนี้
และผมคิดว่าในที่สุด เขาก็ตกหลุมรักตัวตนนั้น
และสถานะคนดังที่มันมอบให้เขา
เรากำลังบันทึกเทป ในลักษณะที่จะไม่เปิดเผยตัวตนของคุณ
ลักษณะงานของผม ผมใช้กลอุบาย
ถ้าตัวตนผมถูกเปิดเผย ผมก็ทำงานไม่ได้
เราเคยหัวเราะกันเสมอ เพราะเขาคือบุคคลดังที่ไม่มีใครรู้จัก
คนรู้จักชื่อของเขา
แต่ไม่รู้จักใบหน้าเขา
สิ่งที่น่าตกใจสำหรับฉันคือ
เขาโด่งดังในฐานะ "ชีคปลอม"
แต่คนก็ยังคงหลงกลอุบาย
ซาราห์ เฟอร์กูสัน ดัชเชสแห่งยอร์ก ถูกแอบถ่ายคลิป
ขณะวางแผนที่จะแนะนำ นักข่าว นิวส์ออฟเดอะเวิลด์
ซึ่งปลอมตัวเป็นนักธุรกิจ
ให้รู้จักเจ้าชายแอนดรูว์ อดีตสามีเธอ
เฟอร์กูสันขอโทษโดยบอกว่า จากปัญหาทางการเงินที่เรารู้กันดีนั้น
"ไม่ใช่ข้ออ้าง ที่ทำให้ขาดวิจารณญาณอย่างแรง"
เขาแทบจะกลายเป็นบุคคลสำคัญแห่งชาติ
เขาประสบความสำเร็จตามที่ตั้งใจ
คือเป็นหนึ่งในนักข่าวสืบสวนที่เก่งที่สุด
ที่เคยมีมาก็ว่าได้
มาห์มูดเป็นที่หนึ่ง
เขาเป็นที่หนึ่ง
เขาคือราชาแห่งนสพ.แท็บลอยด์
เขาเคยออกรายการ แลร์รี่ คิง
เขาเคยให้บีบีซีสัมภาษณ์
แต่นั่นยังไม่พอ
ความทะเยอทะยานของมาซนั้นไม่รู้จักพอ
นิวส์ออฟเดอะเวิลด์
เขาต้องการอำนาจที่แท้จริง
อำนาจที่สามารถชี้เป็นชี้ตาย นายกรัฐมนตรี รัฐบาล
อำนาจที่บรรณาธิการ นสพ.แท็บลอยด์เท่านั้นที่มี
เขาบอกผมว่า เขาอยากเป็น
บรรณาธิการชาวเอเชียคนแรก ของหนังสือพิมพ์ระดับประเทศอังกฤษ
จะไปถึงระดับนั้นได้ เขาต้องทำให้...
รูเพิร์ต เมอร์ด็อคประทับใจ
ดอกเบี้ยมากขนาดนั้นไม่ได้
ฉันว่ามาซเป็นคนซับซ้อนเข้าใจยาก
ภายนอกเขา...
ภูมิใจในตัวเองมาก มั่นใจมาก
อวดดี หยิ่งผยอง
แต่ฉันคิดว่าภายใน มาซเป็นคนละคน
ฉันเชื่อว่าเขาขาดความภูมิใจในตัวเอง
ฉันว่าเขารู้สึกตลอดเวลาว่า เขาต้องพิสูจน์ตัวเองต่อคนอื่น
เขาโหยหาความชื่นชม
ความนับถือจากผู้มีอาวุโสกว่าเขา ที่ นิวส์ออฟเดอะเวิลด์
ตั้งแต่เจ้าของลงมาถึงเจ้านายเขา
เขาอยากเป็นหนึ่งในพวกเขา
คืนหนึ่งผมได้รับสายจากมาซ
รูเพิร์ต เมอร์ด็อคจะมาหา
เขาพูดว่า "ผมต้องการข่าวใหญ่"
ในช่วงหลายปีนั้น
หนึ่งในเรื่องที่นสพ.แท็บลอยด์ ทำข่าวเป็นประจำก็คือข่าวผู้อพยพ
มีสองปัญหาหลักคือ
หนึ่ง ผู้อพยพที่เข้ามาด้วยรถบรรทุก
และผู้อพยพที่ไม่มีเอกสาร ในตลาดแรงงาน
ตัดราคาแรงงานในท้องถิ่น
แรงงานชั่วคราว 4.55 ปอนด์ต่อชั่วโมง
การชูข่าวเรื่องการอพยพเข้าเมือง
เปิดโปงการลักลอบเข้าเมือง
จะส่งผลให้ยอดขายเพิ่มขึ้น
มันเป็นสิ่งที่เมอร์ด็อคโปรดปราน
ดังนั้นสิ่งที่มาซต้องการจริงๆ คือ
รวบรวมผู้อพยพที่ไม่มีเอกสาร
ให้มากเท่าที่จะทำได้
แล้วส่งให้ทางการ
ผมพูดว่า "เอ่อ ก็น่าจะทำได้"
ในตอนนั้น
ชาวปัญจาบอพยพที่ไม่มีเอกสาร ต้องการงานทำมาก
เพราะนั่นคือเหตุผลที่พวกเขามาที่นี่
เพื่อหาเงินส่งกลับไปบ้าน และทำให้ครอบครัวมีชีวิตที่ดีขึ้น
ผมกับมาซไปที่บ้านหลังหนึ่ง
บ้านที่มีคนอยู่หลายคน
ซึ่งผมรู้ว่ามีผู้อพยพที่ไม่มีเอกสารอาศัยอยู่
ผมมาจากรัฐปัญจาบ และนั่นคือเหตุผลที่มาซโทรหาผม
ผมพูดว่า "มีคนที่ผมอยากแนะนำให้รู้จัก"
แล้วมาซก็ร่ายยาวกลับมาว่า
"วันนี้คุณโชคดี
"ผมจะเปลี่ยนชีวิตคุณ"
เรื่องก็คือเขาต้องการแรงงาน
ไปทำงานสร้างอาคารใหญ่มาก
มาซพูดว่า "ผมจะจ่ายเงินให้อย่างงาม
"ผมจะจ่ายให้มากกว่าใครๆ
"และถ้าไม่มีเอกสารได้ยิ่งดี
"เพราะพวกเขาจะทำตามที่ผมสั่ง"
มาซบอกพวกเขาว่า "วันเสาร์นี้
"เราจะพาพวกคุณไปยังสถานที่ก่อสร้าง
"แล้วเราจะวัดตัวพวกคุณ
"แล้วแจกรองเท้าบูตนิรภัย
"หมวกนิรภัย
"และเสื้อคนงานก่อสร้าง"
และต้องขอบอก เขาเป็นนักแสดงที่เก่ง
เขาทำให้มันน่าเชื่อถือ
วันปฏิบัติการล่อซื้อ
ในตอนแรกมีปัญหาขลุกขลัก
และมาซผิดหวังนิดๆ
เพราะเขาคิดว่าเราได้คนแค่ไม่กี่คน
แต่เมื่อเวลาผ่านไป มีคนมาเพิ่มเรื่อยๆ
และคุณมองเห็นได้ในแววตาของเขา
สีหน้าพอใจที่มันได้ผล
พวกเขาอยากให้ผมยืนยัน "ทั้งหมดนี้เรื่องจริงใช่ไหม"
ผมเลยพูดว่า "ใช่ เพื่อน เราจะพาคุณไปดูสถานที่ก่อสร้าง
"ให้รองเท้าบูต ให้หมวกนิรภัย
"แค่นั้นแหละ"
พวกเขาเชื่อสนิทใจ
โดยไม่ถามอะไรมาก
ในรถเงียบมาก
เงียบสงัด
คุณมองออกว่าพวกเขาต้องการเงิน
แต่พวกเขาก็ไม่แน่ใจว่า มันเรื่องอะไรกันแน่
เราเลี้ยวออกจากถนนใหญ่
พวกเขาถูกนำส่ง
ไปยังศูนย์กักกันโคล์นบรูค
หน้าตาเหมือนทางเข้าเรือนจำ
ถึงตอนนั้นพวกเขาก็รู้ตัวว่าเกิดอะไรขึ้น
บรรยากาศเปลี่ยนเป็นโกรธแค้นและชิงชัง
และกลัว
โคล์นบรูคไม่ได้คาดหวังเรื่องนี้
พวกเขาไม่รู้ว่าเกิดเรื่องบ้าอะไรขึ้น
ถ้าพวกเขาไล่เรากลับ ผมก็กะจะเผ่น
ผมจะวิ่งหนี
มาซข่มขู่พวกเขา
ถ้าคุณไม่รับตัวพวกเขาไป
เขาจะเขียนลงหนังสือพิมพ์ว่า...
รัฐบาลท้องถิ่นไม่อยากรับรู้ปัญหา
และนั่นคือตอนที่ผมกระจ่าง
ปกติแล้วคุณสามารถหาเหตุผล ให้การกระทำของตัวเอง
โดยพูดว่าคนคนนั้นเป็นคนไม่ดี หรือเขาฉ้อโกง
หรือเขาทำให้คนอื่นทุกข์ทรมาน
แต่สิ่งที่ทำให้ข่าวนี้แตกต่างจากข่าวอื่นคือ
คนเหล่านี้ไม่ใช่คนร้าย
พวกเขาไม่ได้ทำร้ายใครเลย
พวกเขามาที่นี่เพียงแค่พยายาม ที่จะทำให้สภาพของตัวเองดีขึ้น
ผมมีส่วนเกี่ยวข้อง
กับการทำลายชีวิตคนอื่น
ทั้งหมดเพื่อข่าวในหนังสือพิมพ์
ผมไม่น่าทำเลย
ผมน่าจะปฏิเสธเขา
มันเหมือนการนำลูกแกะไปเข้าโรงฆ่าสัตว์
คุณคงคิดว่า
การมีพ่อแม่เป็นผู้อพยพ
เขาจะมีความเห็นใจมากกว่านี้ กับชะตากรรมของพวกเขา
แต่ไม่เลย
เขาไม่มีความเห็นใจให้เหยื่อของเขาเลย
เราได้ข่าวแล้ว
แค่นั้นแหละ งานเราเสร็จแล้ว
มาซชอบทำข่าวที่รับประกันได้ว่า
จะครอบคลุมสองหน้าหรือไม่ก็หน้าหนึ่ง
ข่าวนี้จะได้ลงเป็นข่าวเล็กๆ
ตรงกลางๆ หนังสือพิมพ์เท่านั้น
เราจับผู้อพยพผิดกฎหมาย ได้สองคันรถ
เขาจึงผิดหวังเพราะมันไม่ได้ขึ้นหน้าหนึ่ง
และคงไม่ทำให้รูเพิร์ต เมอร์ด็อคสนใจ
เขาคิดจริงๆ ว่า เขาจะได้เลื่อนตำแหน่ง
มันจะไม่ได้เป็นแบบนั้น
เขาจะเป็นคนนอกสายตาเสมอ
คนบางคนมองนสพ.แท็บลอยด์ อย่างเหยียดๆ
คิดในใจว่า
"ดูข่าวที่น่ารังเกียจพวกนั้นสิ"
ชีวิตของคนอาจถูกทำลายก็จริง
แต่นสพ.แท็บลอยด์ ไม่เคยเปิดโปงใครเพราะความประพฤติดี
ข่าวผู้อพยพเต็มคันรถ
เป็นการสืบสวนอันยอดเยี่ยม ของนสพ.แท็บลอยด์
เขามองเห็นปัญหาที่แท้จริง
เขาพบวิธีที่จะแสดงปัญหา
และมันเป็นที่สนใจของสาธารณชน
มีการติดต่อไปที่มาเซอร์และนิวส์ยูเค เพื่อขอความเห็น แต่ไม่มีการตอบกลับ
ชื่อผู้โทร มาเซอร์ ม
ในขณะนั้น เขาไม่ใช่เทวทูตชำระแค้น
ไม่ใช่นักต่อสู้เพื่อความยุติธรรม ที่ผมนึกว่าเขาเป็นอีกต่อไป
ผมตัดสินใจว่าจะไม่เกี่ยวข้องอีก
1 สายที่ไม่ได้รับ
ผมถอนตัว
แต่มาซยังคงไม่หยุด
เขามีเพื่อนน้อยลง
มาซไม่ไว้ใจใครหลายๆ คน
เขาเคยไว้ใจฉัน ฉันเคยเป็นส่วนหนึ่งของชีวิตเขา
แต่ความภักดีเป็นสิ่งสำคัญมาก
วันหนึ่งมาซได้รับเบาะแส
ทีมคริกเก็ตของปากีสถาน มีส่วนร่วมในการล็อกผลการแข่งขัน
ปกติแล้วฉันจะไม่พูดหรือเข้าไปเกี่ยวข้อง
แต่มีนักคริกเก็ตปากีสถานคนหนึ่ง
โมฮัมหมัด อามีร์
เขาเพิ่งอายุครบ 18 ปี
ฉันถามมาซว่า "ทำไมคุณไม่ละเว้นเขาสักคน
"เพราะเขาเพิ่งอายุ 18"
คิดดูสิ เด็กในวัยนั้นน่ะ ฉันรู้ดี
พวกเขาทำเรื่องโง่ๆ
และมาซพูดว่า "ไม่สำคัญหรอก
"ถ้าคุณ...
"ทำผิดก็ต้องติดคุก" ประมาณนั้น
สกู๊ปพิเศษระดับโลก ถูกจับ
นักคริกเก็ตชั้นนำ เรื่องฉาวการล็อกผล
โดยมาเซอร์ มาห์มูด
โมฮัมหมัด คุณรู้ใช่ไหมว่าวันนี้คุณจะถูกจำคุก
คุณควรจะติดคุกไหม
หลังจากนั้นก็มีความเหินห่าง
ฉันมองออกว่าเขาหงุดหงิดที่ฉันกังขาเขา
ไม่ต้องสงสัยเลยว่า มาซเป็นคนที่รับมือด้วยยาก
ยิ่งพอเขาประสบความสำเร็จมากขึ้น
เขาไม่ชอบให้ใครกังขาเขา
เขาแค่ลุยทำข่าวต่อไป
แทบจะเหมือนกับว่ามันกลืนกินเขาอยู่
เวลาที่คุณอยู่กับใคร และทุกอย่างราบรื่น
แน่นอนว่าคุณคิดว่า มันจะเป็นแบบนั้นตลอดไป
เขาพาฉันไปสนามบินในวันรุ่งขึ้น
ที่สนามบิน เขาพูดว่า
"ถึงแล้วโทรหาผม"
ฉันตอบว่า "โอเค"
จากนั้น...
ก็แค่นั้นเลย มันจบแค่นั้น
ไม่เคยได้ข่าวจากเขาอีก
ฉันอยู่กับมาซมาห้าปี
ฉันว่าฉันรู้จัก ตัวตนที่แท้จริงของมาซหรือ...
ฉันรู้จักสิ่งที่เขาแสดงให้ฉันเห็น
ผมว่า ในแง่หนึ่ง
การทำข่าวกลายเป็นทุกสิ่งทุกอย่าง
เขาตัดขาดจาก...
โลกทั้งหมด
และมันกลายเป็นสิ่งที่มาซทำอยู่
แต่ข่าวใหญ่ก็มาเรื่อยๆ
สกู๊ปข่าวทีมคริกเก็ตปากีสถาน ทำให้มาซได้รับหลายรางวัล
ซาวอย
เขาคือตัวเลือกที่เป็นเอกฉันท์ ในสาขาข่าวคุณภาพสูง
รางวัลสื่อมวลชนอังกฤษ ปี 2011
ขอแสดงความยินดีกับ...
ผู้ชนะรางวัลผู้สื่อข่าวแห่งปี
มาเซอร์ มาห์มูด จาก นิวส์ออฟเดอะเวิลด์
อย่างที่รู้กัน มาเซอร์ไม่เปิดเผยตัว
ใครจะขึ้นมาบนเวที...
ผมเป็นหนึ่งในกรรมการตัดสิน ที่มอบรางวัลผู้สื่อข่าวแห่งปีให้มาเซอร์
และรางวัลสกู๊ปข่าวแห่งปี ในการเปิดโปงเรื่องคริกเก็ตในปากีสถาน
เขาเป็นหนึ่งในนักข่าว ที่ดีที่สุด เป็นมืออาชีพที่สุด
ที่ผมได้มีโอกาสร่วมงาน ขอบคุณครับ
รางวัลสื่อมวลชน
ผมไม่ลังเลที่จะรู้สึกว่า เขาสมควรได้รับรางวัลนั้น
ถึงแม้ว่ามาเซอร์จะมีความลับเก็บงำ
เขาสุดยอดมาก
ผมทั้งอิจฉาและชื่นชม
รางวัลสกู๊ปข่าวแห่งปี รางวัลนักข่าวแห่งปี
เขาเชื่อในเรื่องที่เขาสร้างขึ้นมา
ตลอด 20 ปี
มาเซอร์กับ นิวส์ออฟเดอะเวิลด์ คือความลงตัวที่เหมาะเจาะ
แต่ไม่มีใครคาดคิดว่า มันจะจบลงอย่างที่จบ
ไม่มีใครคาดคิดเลย
คนดังจำนวนมากกำลังดำเนินการทางกฎหมาย
กับ นิวส์ออฟเดอะเวิลด์ ในข้อหาการดักฟังโทรศัพท์
ตำรวจนครบาลได้ขอข้อมูลเพิ่มเติม จากทางหนังสือพิมพ์
เกี่ยวกับกลวิธีทำข่าวของนักข่าว
มีการติดต่อมาเซอร์เพื่อขอความเห็น แต่ไม่ได้รับการตอบกลับ
มีการติดต่อนิวส์ยูเคเพื่อขอความเห็น แต่ไม่ได้รับการตอบกลับ
แปลโดย: สุดาภรณ์ ปลื้มปิติวิริยะเวช